b'\n_START_ARTICLE_\nJuan Calatayud\n_START_SECTION_\nSeurajoukkueura\n_START_PARAGRAPH_\nCalatayud on M\xc3\xa1lagan kasvatti. Kauden 2002\xe2\x80\x932003 h\xc3\xa4n pelasi lainasopimuksella Algecirasissa. Palattuaan takaisin kasvattajaseuraansa h\xc3\xa4n teki ensiesiintymisens\xc3\xa4 edustusjoukkueessa 29. lokakuuta 2003 ottelussa Athletic Bilbaota vastaan. Kaudeksi 2005\xe2\x80\x932006 h\xc3\xa4net lainattiin j\xc3\xa4lleen, t\xc3\xa4ll\xc3\xa4 kertaa Getafeen._NEWLINE_Vuonna 2006 Calatayud siirtyi Racing Santanderiin, jossa h\xc3\xa4nen vastuunsa j\xc3\xa4i kuitenkin hyvin minimaaliseksi toimiessaan l\xc3\xa4hinn\xc3\xa4 joukkueen kolmosmaalivahtina. Toisella kaudellaan 2007\xe2\x80\x932008 h\xc3\xa4n j\xc3\xa4i ilman pelinumeroa._NEWLINE_Hein\xc3\xa4kuussa 2008 h\xc3\xa4n teki kaksivuotisen sopimuksen H\xc3\xa9rculesin kanssa. Ensimm\xc3\xa4isell\xc3\xa4 kaudellaan joukkueessa h\xc3\xa4nelt\xc3\xa4 j\xc3\xa4i paitsi vain yksi sarjaottelu. Seuraavalla kaudella 2009\xe2\x80\x932010 Calatayud jatkoi joukkueen ykk\xc3\xb6smaalivahtina ja pelasi kauden ensimm\xc3\xa4isell\xc3\xa4 puoliskolla eniten nollapelej\xc3\xa4. H\xc3\xa4n ei kuitenkaan lopulta onnistunut saavuttamaan Segunda Divisi\xc3\xb3nin Zamora-palkintoa, vaan h\xc3\xa4visi sen niukasti Recreativo-maalivahti Vicente Guaitalle.'